Rozanvuiččed

Rozanvuiččed () om Kaksidülehtesižed-klassan kazmusiden sugukund. Elonform oleskeleb hein, penzaz i pu.

Kaik 6028 erikod mülüdas 117 heimho (vn 2024 klassifikacijan olendSugukund Rosaceae Juss. wfoplantlist.org-saital. ).

 Leviganduz 
Sugukundan erikoiden päpala kazvab Pohjoižen mapoliškon venos i subtropižes vöiš. Voib löuta sugukundan kazmusid kaikedme mail'madme äjiš landšaftoiš i zonoiš päiči arktižiš i antarktižiš rajoniš. Rozanvuiččiden tahololend harakterizuib kazmusiden ühthižkundad, hot' sugukund ei ole dominirui paksus.

 Ümbrikirjutand 
Lehtesed čereduišoiš tobjimalaz. Ned oleldas ünäižed vai palakahad, ezilehtesenke.

Änikod oma oiktad sured kaks'suguižed. Änikon aluz om kaksitadud. Gavedid pölüstoittas änikoid. Rozanvuiččiden plod oleskeleb erazvuitte, semned endospermata. Äikerdoičendan pämahtuz om semniden leviganduz živatoil i vetme.

 Kävutand 
Kazvatadas ploduid, marjoid i semnid, ottas sömäks. Nened fruktpud, penzhad da heinäd mülüdas sugukundha: jablokpu, gruš, slivpu, persik, mindal', višn', manzikaine, babarm, aronii. Sadas vitaminoid niiden jändusišpäi, kamedid (kleid) tüvilpäi, efirvoid änikoišpäi parfümerijan i kodihimijan täht, ottas kor't dubindsubstancijaks i tehmaha mujutimidVul'f Je. V., Maleeva O. F. Мировые ресурсы полезных растений: Справочник (Ližakahiden kazmusiden mail'man resursad: Tedonandmižkirj) / red. F. H. Bahteev. — NSTÜ:n Tedoakademii—BIN V. L. Komarovan nimed. — L.: Nauka-pästandkodi, Leningradan palakund, 1969. — 566 lp. — Lp. 194. — 7500 egz. . Änikoičend om znamasine meden samižes.

Ottas puid kävutamižhe pumaterialaks. Plodud da semned oma znamasižeks sötkeks mecživatoiden täht. Rozanvuiččed oma venon vönen sadunkazvatusen päpala. Ištutadas erasid-se erikoid dekorativižikš mugažo (pihl', spirei, roz). Levitadud mecerikod oma torhudeks zelliden tehmižes.

 Alasugukundad 
Vl 2007 botanikantedajiden jouk tegi tedoidusidD. Potter, T. Eriksson, R. C. Evans, S. Oh, J. E. E. Smedmark, D. R. Morgan, M. Kerr, K. R. Robertson, M. Arsenault, T. A. Dickinson, C. S. Campbell: Phylogeny and classification of Rosaceae (Rosaceae:n filogenii da klassifikacii). Plant Systematics and Evolution (Kazmusiden sistematik i evolücii), Band 266, 2007, Lpp. 5−43. , ned vedihe sugukundan südäimižen klassifikacijan toštmižsauvondale, kaik om koume alasugukundad. Niiden amuižuz toine toižhe kacten vajehtase genoiden tedoidusiden tagut, sur' taksonomine rad jätktase:

 Slivpunvuiččed (Amygdaloideae, syn. Prunoideae, Spiraeoideae) — 49 heimod, plod om lumarj.
 Rozaižed (Rosoideae) — enamba mi 850 erikod 40 heimos, plod om pähkmut, äipähkmut, äilumarj.
 Driadižed (Dryadoideae) — nell' vai viž heimod, plod om semnikaz konorut vai äipähkmut.
 kaks' heimod mülüdas rangata niiden ližaks: Azarolus i Potaninia (üks'jäiženke erikonke).

 Homaičendad 


Kategorii:Kazmused kirjamišton mödhe